**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Η ακεραιότητα της Οθωμανικής αυτοκρατορίας δεν έχει πια ενδιαφέρον ούτε για την Αγγλία, ούτε για την Γαλλία και ακόμα λιγότερο για τη Ρωσία.»
* «Η εθνική ελληνική πολιτική δεν βρίσκεται πλέον σε διαφωνία με την ανατολική πολιτική της Μεγάλης Βρετανίας.»

Από την ιστορική αφήγηση του σχολικού βιβλίου [Κεφάλαιο Β. 5. Οι Βαλκανικοί Πόλεμοι (1912-1913), Ο Α΄ Βαλκανικός πόλεμος] μπορούν να αξιοποιηθούν οι αναφορές:

* «[…]Τον Οκτώβριο του 1912 η Ελλάδα, η Σερβία, το Μαυροβούνιο και η Βουλγαρία, συνασπισμένες […] ευρωπαϊκά εδάφη της αυτοκρατορίας που διεκδικούσαν[…]»
* «[…]Οι μεγάλες δυνάμεις της Ευρώπης εξεπλάγησαν τόσο από τη σύμπραξη […] κέρδισαν οι σύμμαχοι σε βραχύ χρονικό διάστημα[…]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αναδεικνύει τους λόγους για τους οποίους κατέστη δυνατή η Βαλκανική Συμμαχία κατά τον Α΄ Βαλκανικό Πόλεμο.

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Μετά απ’ αυτή τη λαμπρή νίκη, το πρόβλημα της διανομής της Μακεδονίας και της Θράκης οδηγεί σε νέο πόλεμο ανάμεσα στους συμμάχους.»
* «Η Βουλγαρία, κατά συμβουλή των Κεντρικών Δυνάμεων, χτυπά πρώτα τους Σέρβους και μετά τους Έλληνες που ανταπαντούν με επιτυχία.»

Από την ιστορική αφήγηση του σχολικού βιβλίου [Κεφάλαιο Β. 5. Οι Βαλκανικοί Πόλεμοι (1912-1913), Ο Β΄ Βαλκανικός πόλεμος και η Συνθήκη του Βουκουρεστίου] μπορούν να αξιοποιηθούν πληροφορίες από το απόσπασμα:

* «[…]Επεισόδια μεταξύ των Βουλγάρων από το ένα μέρος και των Ελλήνων και των Σέρβων από το άλλο… να καταλάβουν εδάφη της Βουλγαρίας[…]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αναδεικνύει τους λόγους για τους οποίους σημειώθηκε ο Β΄ Βαλκανικός Πόλεμος.